سه‌ونزه گرتگه دووسێ ، سه‌ونزه كه‌فتگه كووسێ
شه‌ماڵ خڕ خوه‌ێ ده ده‌ورێ ، شه‌ماڵ چێشتێ ها پووسێ
سه‌ونزه سه‌ونز كرد ئه‌و وه‌رێ، شه‌ماڵ چگ فام‌ سه‌رێ
ئه‌ۊ  قلاس ، دز زه‌ڕه ، ياى منێ وه گه‌وهه‌رێ
شه‌ماڵ پێچێ وه‌ پاێاو ، چزێ دا وه‌ گووناێاو
نه‌خشێ، شرينه‌ دامێ ، شه‌ماڵ يه‌كێ وه‌ لاێاو
شه‌ماڵ ديوانه‌ واره‌ ، دڵێ برد ئه‌و نازاره‌
كلوانگێ برد ئه‌ڕاێ ، سه‌ونزه‌ ده‌زۊران داره‌
شه‌ماڵ منێ وه‌ ئه‌ورێ ، وه‌سه‌ر هاتگه‌ سه‌ورێ
تواى زۊتر بوه‌ێگه‌ێ ، ونه‌ خوه‌ێ خه‌ێگه‌ هه‌ورێ
چگ و ده‌س خس ئه‌و ده‌سێ ، نوڕس وه‌ چيه‌م مه‌سێ
شه‌ماڵ سۊر سه‌ونزه‌ برد ، سه‌ونزه‌ بۊ وه‌ كول كه‌سێ
سمیه مهری
